Diari Oficial de la Generalitat Valenciana


Sumari del DOGV 91, del 15-01-1983 (1983/802082)

DECRET de 29 de desembre de 1982 pel qual s'atorga a l'Ajuntament d'Elx la concessió de l'explotació del servei públic de l'Estació d'Autobusos de la ciutat susdita.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1982/12/29/(7)/dof/vci/html**

### Dades del document

Número de DOGV
:   91

Data del DOGV
:   15-01-1983

Secció del DOGV
:   DISPOSICIONS GENERALS

Número del document
:   1983/802082


Data del document
:   29-12-1982

Organisme emissor
:   Conselleria de Transports i Turisme

Tipus de document
:   Decret

Decret de 29 de desembre de 1982, pel qual s'atorga a l'Ajuntament d'Elx la concessió de l'explotació del servei públic de l'Estació d'Autobusos de la ciutat susdita.  
EXAMINANT l'expedient incoat per a atorgar, mitjançant concurs, la concessió per a l'explotació del servei públic de l'Estació d'Autobusos d'Elx.  
RESULTANT que per Resolució d'aquesta Conselleria, de data 8 de març de 1982, s'aprova el Reglament d'Explotació de l'Estació esmentada.  
RESULTANT que per Resolució de la Secretaria General Tècnica d'aquesta Conselleria, de data 9 de març de 1982, s'aprova el Plec de Condicions jurídiques, econòmiques i administratives per les quals s'ha de regir el concurs per a adjudicar l'explotació de l'Estació d'Autobusos d'Elx.  
RESULTANT que per Resolució de la Direcció General de Transports, de data 10 del mateix mes de març, s'acorda de convocar concurs per a l'explotació del servei públic susdit, i es publica aquesta Resolució en el «B.O.E» núm. 92, de 17 del proppassat mes d'abril.  
RESULTANT que, celebrat el concurs esmentat a les onze hores del dia 17 de maig d'enguany, davant la mesa constituïda a l'efecte, es procedeix a l'obertura de les dues proposicions presentades, corresponents al Sr. VICTORIA MINGUEZ MATESANZ i a l'EXCM. AJUNTAMENT D'ELX, les quals, havent-ho estat en temps i forma, i estimant-les la mesa ajustades a dret, n'acorda l'admissió per al subsegüent tràmit reglamentari.  
RESULTANT que el Servei de Coordinació de la Secretaria General Tècnica d'aquesta Conselleria va emetre informe el 28 de maig passat, en què considerada més avantatjosa l'oferta del Sr. VICTORIA MINGUEZ MATESANZ, i que no és aplicable la clàusula 30 del Plee de Condicions sobre drets preferents, a favor de l'EXCM. AJUNTAMENT D'ELX, per estimar que la seua proposició és més avantatjosa que el licitador determinatiu.  
RESULTANT que, demanat informe de la Direcció General de Transports d'aquesta Conselleria, fou emés amb data 2 de juny proppassat, i feia constar en primer lloc que l'oferta del Sr. MINGUEZ MATESANZ incorre en un vici de forma inesmenable com és el de no ofertar i comprometre's a satisfer una taxa mínima per cànon d'utilització, per la qual cosa és escaient de refusar-lo plenament; a més, en l'informe susdit, la Direcció General considera que ambdues ofertes són en el fons sensiblement iguals, pel qual motiu s'escauria, en aplicació de la Base 30, adjudicar la concessió a la Corporació Local, pels motius que exposa en l'informe, al·legant a més raons d'oportunitat que aconsellen la conveniència d'adjudicació a favor de l'Ajuntament, com són: a) Es tracta d'un servei públic que no es presta aïlladament sinó que està íntimament lligat a altres, titularitat del mateix Ajuntament com són un transport urbà que permet la concentració i repartiment dels viatgers; unes permanències en el servei de taxis, que garantesquen el servei a l'Estació especialment amb el punt d'atracció que per a aquests significa l'aeroport, regulació del trànsit, senyalització i carrils-bus que permeten un millor accés també dels vehicles que presten serveis interurbans. b) l'Estació ha de ser també instrument i suport físic per a l'exercici de la inspecció dels serveis de transport de viatgers per part de la Conselleria, com ho demostra l'obligació de tenir-hi locals reservats per a tal finalitat. El fet que l'Ajuntament siga l'explotador de l'Estació coadjuva a l'objectiu d'aquesta Conselleria, per tal que les Corporacions Locals col·laboren en l'exercici de la inspecció i vigilància del transport interurbà. c) Una explotació de l'Estació que tingués com a únics objectius la prestació d'un adequat servei i el benefici econòmic, podria provocar periòdiques i freqüents revisions tarifàries que perjudicarien tant l'usuari com el transportista, sobretot quan és impossible de predir els efectes econòmics que sobre les empreses prestadores dels serveis regulars, tindrà l'Estació tant en matèria de costos com en la reducció de viatgers. Tenim exemples pròxims que han de servir-nos d'experiència.  
VISTS la Llei de Procediment Administratiu de 17 de juliol de 1958, revisada per la Llei 164/1963, de 2 de desembre; Llei d'Ordenació dels Transports Mecànics per Carretera, de 27 de desembre de 1947, i Reglament dictat per a aplicar-la, de 9 de desembre de 1949; Llei de Contractes de l'Estat, de 8 d'abril de 1956, modificada per la Llei 5/1973, de 17 de març, i Reglament per a aplicar-la, de 28 de desembre de 1965; el Reial Decret 299/79, de 26 de gener i totes les altres aplicables.  
CONSIDERANT que tant en la celebració del Concurs com en els tràmits previs han estat tingudes en compte les prescripcions que determinen la Llei d'Ordenació dels Transports Mecànics per Carretera, de 27 de desembre de 1947, i el Reglament per a aplicar-la, de 9 de desembre de 1949.  
CONSIDERANT que l'informe fonamental a aquests efectes, de la Direcció General de Transports, és favorable a la proposició presentada per l'Ajuntament d'Elx, per la qual cosa és possible reproduir en aquest lloc els mateixos raonaments que fonamenten l'informe susdit.  
Aquest Ple del Consell, conseqüent amb els raonaments anteriors, acorda:  
Atorgar a l'Excm. Ajuntament d'Elx la concessió de l'explotació del servei públic de l'Estació d'Autobusos de l'esmentada ciutat, conformement a la proposició escrita i a les condicions que consten en l'expedient.  
Cosa que fem pública i perquè en prengueu coneixement.  
València, a 29 de desembre de 1982.  
El President de la Generalitat,  
JOAN LERMA I BLASCO El Conseller de Transports i Turisme,  
VICENT GOMEZ I CHIRIVELLA


Còpia Permalink ELI